Vita:Claude Monet

message: Claude Monet
replies: text: Hát ez az, amit nem szabad csinálni, átmásolni a képek listáját francia nyelven, aztán hozni egy galériát angol nyelvű képaláírásokkal. Ott lehet az eredeti nyelvű francia cím zárójelben, de előtte azt a címet kell adni, ahogyan Magyarországon közismert, elterjedt, bizony ennek utána kell "bogarászni", s csak akkor adni saját magunk által fordított címet, ha nincs magyar nyelven elterjedt címe a művészettörténeti szakirodalomban. Majd ha lesz időm, kijavítom, de azért egy adm. ne fogadjon el ilyen munkát, ez a magyar nyelvű wikipédia, s nem egy makaróni nyelvű wikipédia:-) Ez csak egy szakmai kirohanás volt a részemről, kérem, senki ne sértődjön meg.– Mártiforrás 2008. szeptember 11., 13:07 (CEST)
Teljesen igazad van, ez trehányság volt valaki részéről... (elvégezni a kisebb, látványosabb munkát, majd másokra hagyni a munka nagyobb, kevésbé látványos részének elvégzését...) misibacsi*üzenet 2008. szeptember 11., 21:35 (CEST)

text: Aranyos vélemények ezek. Valakinek utána kell bogarásznia a festmények magyar,eredeti francia és angol címének.

text: Én írtam be ezeket, de ilyen hozzáállás mellett akár törölhetitek is az egészet.

text: Sikerült egy kicsit elvetnie a sulykot kedves Mártinak. Az admin nem fogad el vagy nem fogad el semmilyen munkát, mert nem főnöke a szerkesztőknek.

text: Azt pedig, kedves Márti, hogy számos cikkhet megírtam az alapot, amelyet azután kedves Márti bővített, talán megérdemli, hogy ne keltsünk világvége hangulatot csak azért, mert egy szöveg idegen nyelven került be a magyar Wikibe, nyers állapotban. Vagyis ne legyen már akkora tragédia az, ha egy francia festő festményei először franciául szerepelnek itt.

text: Hangsúlyozom: nem adminért kell kiáltani; akinek nem tetszik, törölje.

text: A szakmaiság védelmét talán nem ezzel kellene kezdeni itt a magyar Wikipédián, ahol a szerkesztők pl. nyugodtan eltűrnek más felnőtt szerkesztőktől olyan magyar helyesírást, amellyel már felső tagozatba sem léphetne egy tanuló. Érdemes a képregényekről, Harry Potterről stb. összehozott betűsorokat is megnézni. Tán nem ez a magyar Wikipédia mélypontja.--Linkoman vita 2008. szeptember 13., 00:06 (CEST)
Neked is valamiben igazad van, de annyit megtehettél volna, hogy a cikkben és itt a vitalapon jelzed azt a tényt, hogy milyen munkára vár még a cikk (=lektor sablon alkalmazása), mert egy-egy szerkesztés végén az ember joggal feltételezi, hogy az illető részéről a cikk készen van, márpedig ez jelen esetben nem állt fenn. 
Márti véleménye nem azt jelenti, hogy a cikkben lévő (francia nyelvű) információ rossz lenne, hanem ő csak azt furcsállja, hogy valaki így itt hagyta egy szó nélkül a cikket. 
Tapasztalt szerkesztő vagy, nyilván észrevetted, hogy a Wikipédia cikkei csapatmunkában készülnek (ezt csak a kezdők nem tudják). Nagyon fontos a többi szerkesztő tájékoztatása, a velük való kapcsolattartás. Aki itt egyedül dolgozik, az előbb-utóbb szükségszerűen összeütközésbe kerül másokkal, de nem hiszem, hogy ez sok előnnyel járna az illető részére. misibacsi*üzenet 2008. szeptember 13., 11:23 (CEST)

text: Re Misibacsi: Ezt a cikket nem én írtam, nem tetszik sem a stílusa, sem a lényeglátása (illetve annak hiánya). Utánanéztem a laptörténetben, onnan tudom, hogy egykoron én pakoltam be a francia nyelvű címeket (a galériát nem én), a társwikiből. Nomármost: a bátran szerkessz elv alapján bárki megcsinálhatja a magyarítást. Történetesen nincs kéznél Monet-kötetem, ezért nem vállalkoztam erre eddig. De megírtam már: ha valakit zavar, ám törölje.

text: Az összeütközés szót pedig megdöbbenve olvasom, mivel személyes jellegű megjegyzés arra a sokak által a magyar Wikipédián teljesen félreértett magatartásomra, ahogy világosan  megmondom a véleményemet egy cikkről, egy szövegről stb. Most is csak ez történt.--Linkoman vita 2008. szeptember 13., 21:15 (CEST)

message: Nagy füstölgéseitek mellett teljesen megfeledkeztek arról, hogy egy ilyen cikkhez elkerülhetetlen a forrásmegjelölés. Gondolom, alkotója nem önmaga állította elő. Tettem be néhány original-fotót és a könyvtáramból néhány irodalmat. A cikk szakmai átnézésére már nincs időm.
kit36a vita 2009. február 26., 23:18 (CET)
thread_title: Forrás-forrás-forrás